ᱞᱟᱠᱪᱟᱨ

ᱡᱟᱭ ᱛᱮᱫ
ᱞᱟᱹᱠᱛᱤ ᱨᱮᱱᱟᱜ ᱟᱪᱟᱨ, ᱟᱪᱩᱨ, ᱵᱮᱲᱦᱟᱭ ᱵᱟᱝ ᱛᱚᱯᱚᱞ ᱜᱮ ᱞᱟᱠᱞᱟᱨ ᱫᱚ ᱾ ᱞᱟᱠᱪᱟᱨ ᱛᱮ ᱡᱚᱛᱚ ᱠᱚ ᱛᱚᱯᱚᱞ ᱟᱠᱟᱱᱟ ᱾ ᱞᱟᱠᱪᱟᱨ ᱫᱚ ᱫᱷᱚᱨᱚᱢ ᱞᱮᱠᱟᱛᱮ ᱡᱟᱹᱛᱤ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ 
ᱞᱟᱠᱪᱟᱨ ᱫᱚ ᱵᱟᱨ ᱞᱮᱠᱟᱱᱟ - [᱑] ᱵᱚᱝᱜᱟ ᱞᱟᱠᱪᱟᱨ [᱒] ᱢᱟᱹᱱᱢᱤ ᱞᱟᱠᱪᱟᱨ ᱾

ᱢᱟᱹᱱᱢᱤ ᱞᱟᱠᱪᱟᱨ

ᱢᱟᱹᱱᱢᱤ ᱞᱟᱠᱪᱟᱨ ᱢᱮᱱ ᱞᱮᱠᱷᱟᱱ ᱡᱟᱱᱟᱢ ᱠᱷᱚᱱ ᱜᱩᱡᱩᱜ ᱫᱷᱟᱹᱨᱤᱡ ᱨᱮᱱᱟᱜ ᱠᱟᱹᱨᱠᱚ ᱾ ᱡᱟᱱᱟᱢ ᱠᱟᱸᱥᱟ ᱵᱟᱹᱴᱤ ᱫᱟᱞ, ᱪᱷᱩᱛ ᱯᱷᱮᱲᱟᱣ, ᱟᱛᱱᱟᱜ ᱥᱟᱠᱟᱢ ᱨᱮ ᱟᱛᱟᱝ [ᱡᱟᱹᱛᱤ ᱮᱢ ᱵᱟᱝ ᱢᱮᱫ ᱦᱟᱞᱟᱝ], ᱵᱩᱠᱟᱹᱛᱚᱯᱟ, ᱧᱩᱢ ᱪᱷᱟᱹᱴᱤᱭᱟᱹᱨ, ᱪᱟᱪᱚ ᱪᱷᱟᱹᱴᱤᱭᱟᱨ, ᱥᱮᱛᱟ ᱵᱟᱯᱞᱟ, ᱫᱟᱺᱭᱦᱟᱺ ᱵᱟᱯᱞᱟ, ᱯᱷᱩᱞ ᱯᱚᱨᱟᱭᱱᱤ, ᱵᱟᱯᱞᱟ, ᱥᱟᱸᱜᱷᱟ ᱵᱟᱯᱞᱟ, ᱡᱚᱦᱟᱨ ᱢᱤᱫ ᱵᱟᱯᱞᱟ, ᱜᱚᱡ ᱜᱩᱨ ᱛᱟᱭᱚᱢᱼᱛᱚᱯᱟ, ᱨᱟᱯᱟᱜ, ᱵᱚᱦᱮᱞ ᱜᱤᱰᱤ, ᱯᱩᱨ ᱞᱟᱛᱟᱨ, ᱡᱟᱝ ᱵᱟᱦᱟ ᱛᱚᱯᱟ, ᱵᱟᱜ ᱨᱚᱶᱟ ᱫᱟᱠᱟ ᱡᱚᱢ, ᱩᱢᱩᱞ ᱟᱫᱮᱨ, ᱛᱮᱱ ᱢᱟᱦᱟᱱ, ᱡᱤᱞᱤᱧ ᱰᱟᱦᱟᱨ ᱪᱟᱞᱟᱜ, ᱵᱷᱟᱸᱰᱟᱱ ᱮᱢᱟᱱ ᱠᱟᱹᱢᱤᱠᱚ ᱾

ᱵᱚᱝᱜᱟ ᱞᱟᱠᱪᱟᱨ

ᱵᱚᱝᱜᱟ ᱞᱟᱠᱪᱟᱨ ᱢᱮᱱᱞᱮᱠᱷᱟᱱ - ᱪᱟᱸᱫᱚ ᱵᱟᱝ ᱵᱚᱝᱜᱟ ᱯᱤᱪᱤ ᱢᱮᱱᱟᱜᱼᱟ ᱾ ᱚᱱᱟ ᱠᱚᱫᱚ - ᱢᱟᱜᱽ ᱵᱚᱝᱜᱟ, ᱯᱷᱟᱹᱜᱩᱱ ᱵᱚᱝᱜᱟ, ᱪᱟᱹᱛ ᱵᱚᱝᱜᱟ, ᱵᱟᱹᱭᱥᱟᱹᱛ ᱵᱚᱝᱜᱟ, ᱡᱷᱮᱸᱴ ᱵᱚᱝᱜᱟ, ᱟᱥᱟᱲ ᱵᱚᱝᱜᱟ, ᱥᱟᱱ ᱵᱚᱝᱜᱟ, ᱵᱷᱟᱫᱚᱨ ᱵᱚᱝᱜᱟ, ᱫᱟᱥᱟᱸᱭ ᱵᱚᱝᱜᱟ, ᱥᱚᱦᱨᱟᱭ ᱵᱚᱝᱜᱟ, ᱟᱜᱷᱟᱬ ᱵᱚᱝᱜᱟ, ᱯᱩᱥ ᱵᱚᱝᱜᱟ ᱮᱢᱟᱱ ᱠᱚ ᱾